**Ministru kabineta noteikumu projekta** **"Grozījumi Ministru kabineta 2010. gada 19. janvāra noteikumos Nr. 66 "****Noteikumi par zvērinātu tiesu izpildītāju skaitu, viņu amata vietām, iecirkņiem un to robežām"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Ar Ministru kabineta noteikumu projektu "Grozījumi Ministru kabineta 2010. gada 19. janvāra noteikumos Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām"" (turpmāk – noteikumu projekts) tiek turpināta zvērinātu tiesu izpildītāju amata vietu skaita pārskatīšana, nosakot to atbilstoši faktiskajai situācijai un optimizējot zvērinātu tiesu izpildītāju darba organizāciju Latvijas Republikas teritorijā. Noteikumu projekta spēkā stāšanās datums noteikts 2020. gada 1. marts.  |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts izstrādāts pēc Tieslietu ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2010. gada 19. janvāra noteikumiem Nr. 66 "Noteikumi par zvērinātu tiesu izpildītāju skaitu, viņu amata vietām, iecirkņiem un to robežām" (turpmāk – noteikumi Nr. 66) katrai rajona (pilsētas) tiesas darbības teritorijai nepieciešamais zvērinātu tiesu izpildītāju amata vietu skaits tika noteikts 2010. gadā, par pamatu ņemot noteikumu Nr. 66 izstrādes brīdī konkrētajā teritorijā esošo iedzīvotāju skaitu – katrai teritorijai līdz 30 000 iedzīvotājiem noteikta viena zvērināta tiesu izpildītāja amata vieta, bet par katriem nākamajiem 20 000 iedzīvotājiem – viena papildu zvērināta tiesu izpildītāja amata vieta. Tādējādi nodrošinot, ka teritorijās ar līdzīgu iedzīvotāju skaitu ir līdzīgs zvērinātu tiesu izpildītāju amata vietu skaits. Savukārt zvērinātu tiesu izpildītāju amata vietu skaits katras Rīgas pilsētas un Rīgas rajona pirmās instances tiesas darbības teritorijā noteikts, ņemot vērā ne vien iedzīvotāju skaitu, bet arī apstākli, ka Rīgas pilsētas un Rīgas rajona teritorijās ir augstāka uzņēmējdarbības aktivitāte (ievērojami lielāks reģistrēto komersantu un komercsabiedrību skaits), nekā citos Latvijas reģionos, un attiecīgi augstāks pieprasījums pēc zvērinātu tiesu izpildītāju pakalpojumiem. Adekvāts zvērinātu tiesu izpildītāju skaits ir svarīgs profesijas normālai funkcionēšanai, jo zvērinātu tiesu izpildītāju profesija ir pašfinansējošs institūts. Pārāk liels zvērinātu tiesu izpildītāju skaits rada agresīvu savstarpējo konkurenci, kas rada nelabvēlīgu vidi valsts deleģēto funkciju izpildei un var novest pie atsevišķu prakšu bankrota. Atbilstoši Ministru kabineta 2018. gada 20. februāra noteikumu Nr. 105 "Grozījumi Ministru kabineta 2010. gada 19. janvāra noteikumos Nr. 66 "[Noteikumi par zvērinātu tiesu izpildītāju skaitu, viņu amata vietām, iecirkņiem un to robežām](https://likumi.lv/ta/id/204200-noteikumi-par-zverinatu-tiesu-izpilditaju-skaitu-vinu-amata-vietam-iecirkniem-un-to-robezam)"" (turpmāk – noteikumi Nr. 105) sākotnējās ietekmes novērtējuma ziņojumā (anotācijā) norādītajam Latvijā būtu jāpraktizē 78 zvērinātiem tiesu izpildītājiem, kas atbilstu Starptautiskās tiesu izpildītāju savienības paustajām rekomendācijām, ka valstīs, kurās praktizē pašnodarbināti tiesu izpildītāji, optimālais zvērinātu tiesu izpildītāju skaits ir viens zvērināts tiesu izpildītājs uz katriem 25 000 iedzīvotāju. Ar noteikumiem Nr. 105 uzsākta noteikumos Nr. 66 noteiktā amata vietu skaita pārskatīšana gan katras rajona (pilsētas) tiesas darbības teritorijā, gan visas Latvijas teritorijas ietvaros kopumā, nosakot tās atbilstoši faktiskajai situācijai un optimizējot zvērinātu tiesu izpildītāju darba organizāciju Latvijas Republikas teritorijā. Lai negatīvi neietekmētu zvērinātu tiesu izpildītāju pakalpojumu pieejamību un zvērinātu tiesu izpildītāju ģeogrāfisko sasniedzamību, kā arī neskartu praktizējošus zvērinātus tiesu izpildītājus, ar noteikumiem Nr. 105 pakāpeniski tika uzsākta zvērinātu tiesu izpildītāju amata vietu skaita pārskatīšana, likvidējot tajā brīdī ilgstoši vakantās amata vietas, proti, samazinot zvērinātu tiesu izpildītāju amata vietu skaitu no 116 līdz 101 amata vietai.Turpinot minēto reformu, ar noteikumu projektu tiek likvidētas Kurzemes, Latgales un Rīgas apgabaltiesas darbības teritorijās esošas amata vietas, kas par vakantām kļuvušas pēc noteikumu Nr. 105 pieņemšanas:- Kurzemes apgabaltiesas iecirknis Nr. 10;- Latgales apgabaltiesas iecirknis Nr. 22;- Rīgas apgabaltiesas iecirknis Nr. 38;- Rīgas apgabaltiesas iecirknis Nr. 49.Minēto amata vietu iecirkņiem noteiktās teritorijas ar noteikumu projektu pēc iespējas vienmērīgi tiek sadalītas starp citām attiecīgās apgabaltiesas darbības teritorijā ietilpstošajām zvērināta tiesu izpildītāja amata vietām, sadalāmās ielas un teritorijas, ciktāl tas iespējams, primāri pievienojot tuvāk esošajām amata vietām, vienlaikus ņemot vērā katra tiesu apgabala īpatnības. Līdz ar to ar noteikumu projektu amata vietu skaits un amata vietām piekritīgās teritorijas noteiktas, konceptuāli saglabājot šobrīd noteikumos Nr. 66 piemērotos kritērijus amata vietu skaita un iecirkņiem piekritīgās teritorijas robežu noteikšanai, optimāli nodrošinot sabiedrības piekļuvi izpildes procesam.Likvidējot norādītās vakantās amata vietas Kurzemes apgabaltiesas un Latgales apgabaltiesas darbības teritorijā, ar noteikumu projektu tiks sasniegts šajās apgabaltiesas darbības teritorijās optimālais zvērinātu tiesu izpildītāju amata vietu skaits – Kurzemes apgabaltiesas teritorijā 10 iecirkņi, bet Latgales apgabaltiesas teritorijā – 12 iecirkņi (*noteikumu projekta 1.1. apakšpunkts*). Vienlaikus ar noteikumu projektu tiek noteikts, ka Rīgas apgabaltiesas darbības teritorijā darbojas 46 zvērināti tiesu izpildītāji. Ar noteikumu projektu tiek veikti sekojoši grozījumi. Tiek likvidēts Kurzemes apgabaltiesas iecirknis Nr. 10, tam saskaņā ar noteikumiem Nr. 66 piekritīgo teritoriju sadalot starp Kurzemes apgabaltiesas iecirkņiem Nr. 2, Nr. 9, Nr. 11, Nr. 12, Nr. 13, Nr. 14 un Nr. 15 (*noteikumu projekta 1.2. un 1.4. – 1.14. apakšpunkts*). Saldus novada Saldus pagasts un Saldus novada Zirņu pagasts pievienots Kurzemes apgabaltiesas iecirkņa Nr. 2 teritorijai, likvidējamam Kurzemes apgabaltiesas iecirknim Nr. 10 noteikumos Nr. 66 noteiktā Saldus pilsētas teritorija pievienota Kurzemes apgabaltiesas iecirkņa Nr. 9 teritorijai, Saldus novada Novadnieku pagasts pievienots Kurzemes apgabaltiesas iecirkņa Nr. 11 teritorijai, Vaiņodes novads un Saldus novada Šķēdes pagasts pievienots Kurzemes apgabaltiesas iecirkņa Nr. 12 teritorijai, Saldus novada Lutriņu pagasts pievienots Kurzemes apgabaltiesas iecirkņa Nr. 13 teritorijai, bet Brocēnu novada Brocēnu pilsēta un Saldus novada Jaunlutriņu pagasts pievienots Kurzemes apgabaltiesas iecirknim Nr. 14. Savukārt Brocēnu novada Blīdenes pagasts, Cieceres pagasts, Gaiķu pagasts un Remtes pagasts pievienots Kurzemes apgabaltiesas iecirknim Nr. 15.Tiek likvidēts Latgales apgabaltiesas iecirknis Nr. 22, tam saskaņā ar noteikumiem Nr. 66 piekritīgo teritoriju sadalot starp Latgales apgabaltiesas iecirkņiem Nr. 17, Nr. 18, Nr. 19, Nr. 20, Nr. 21 un Nr. 27 (*noteikumu projekta 1.15. – 1.22. apakšpunkts*). Daugavpils pilsētas Arendoles ielu, Minskas ielu, Piekrastes ielu, Raipoles ielu, Rēzeknes ielu, Stabu ielu un Tartu ielu pievienojot Latgales apgabaltiesas iecirkņa Nr. 17 teritorijai, Daugavpils pilsētas Asaru ielu, Ezeru ielu (posmā līdz Vidzemes ielai), Kalupes ielu, Līko ielu, Mazo Ezeru ielu, Mazo Ormaņu ielu, Mazo Pļavu ielu, Nāru ielu, Ormaņu ielu (posmā līdz Vidzemes ielai), Paegļu ielu, Pļavu ielu, Skaidu ielu, Šūņu ielu, Vidzemes ielu, Zaļumu ielu, Zvīņu ielu un Žagaru ielu pievienojot Latgales apgabaltiesas iecirkņa Nr. 18 teritorijai, Daugavpils pilsētas Artilērijas ielu, Baložu ielu, Ciema ielu, Ezeru ielu (posmā no Vidzemes ielas); Ganību ielu, Kalnu ielu, Sauso ielu, Stāvo ielu, Špoģu ielu un Telts ielu pievienojot Latgales apgabaltiesas iecirkņa Nr. 19 teritorijai, Daugavpils pilsētas Aveņu ielu, Ceru ielu, Cīruļu ielu, Latgales ielu, Līksnas ielu, Ormaņu ielu (posmā no Vidzemes ielas līdz Aveņu ielai), Skostu ielu, Tirzas ielu un Zeltkalna ielu pievienojot Latgales apgabaltiesas iecirkņa Nr. 20 teritorijai, Daugavpils novada Naujenes pagastu pievienojot Latgales apgabaltiesas iecirkņa Nr. 21 teritorijai, bet Daugavpils novada Biķernieku pagastu un Daugavpils novada Demenes pagastu pievienojot Latgales apgabaltiesas iecirkņa Nr. 27 teritorijai.Tiek likvidēts Rīgas apgabaltiesas iecirknis Nr. 38, tam saskaņā ar noteikumiem Nr. 66 piekritīgo teritoriju sadalot starp Rīgas apgabaltiesas iecirkņiem Nr. 39, Nr. 40, Nr. 41 un Nr. 42 (*noteikumu projekta 1.23. un 1.24. apakšpunkts*). Artilērijas ielu (nepāra numurus līdz 25 un pāra numurus līdz 26), Dainas ielu, Ērgļu ielu, Lielgabalu ielu un Tallinas ielu (nepāra numurus no 29 līdz 57 un pāra numurus no 26 līdz 52) Rīgas pilsētā pievienojot Rīgas apgabaltiesas iecirkņa Nr. 39 teritorijai, Alberta laukumu, Arhitektu ielu, Grēcinieku ielu, Inženieru ielu, Kungu ielu, Minsterejas ielu, Reimersa ielu, Trauksmes ielu un Krišjāņa Barona ielu (visus pāra numurus) Rīgas pilsētā pievienojot Rīgas apgabaltiesas iecirkņa Nr. 40 teritorijai, Alksnāja ielu, Audēju ielu, Gleznotāju ielu, Krāmu ielu, Mārstaļu ielu, Mūku ielu, Svaru ielu un Krišjāņa Barona ielu (visus nepāra numurus) Rīgas pilsētā pievienojot Rīgas apgabaltiesas iecirkņa Nr. 41 teritorijai, bet 13. janvāra ielu, Dārzaugļu ielu un Zemitāna ielu Rīgas pilsētā pievienojot Rīgas apgabaltiesas iecirkņa Nr. 42 teritorijai.Tiek likvidēts Rīgas apgabaltiesas iecirknis Nr. 49, tam saskaņā ar noteikumiem Nr. 66 piekritīgo teritoriju sadalot starp Rīgas apgabaltiesas iecirkņiem Nr. 43., 44., 45., 46., 47. un 50 (*noteikumu projekta 1.24. – 1.26. apakšpunkts*). Akāciju ielu, Anniņmuižas bulvāri, Galdnieku ielu, Kastaņu ielu, Lielupes ielu, Skandu ielu, Skujenes ielu, Tālavas gatvi, Veco Buļļu ielu, Vībotņu ielu, Zolitūdes ielu (nepāra numuri līdz 31 un pāra numuri līdz 30a) pievienojot Rīgas apgabaltiesas iecirkņa Nr. 50 teritorijai, Auru ielu, Bangu ielu, Bungu ielu, Raktes ielu, Sakas ielu, Saldus ielu, Seces ielu, Šķērsielu, Trīsstūra ielu, Vaidelotes ielu, Vecumnieku ielu, Zīļu ielu pievienojot Rīgas apgabaltiesas iecirkņa Nr. 44 teritorijai, Baltegļu ielu, Bolderājas ielu, Dubultu ielu, Gundegas ielu, Imantas 4.līniju, Imantas 7.līniju, Imantas ielu, Mazo Bolderājas ielu, Pulka ielu, Sniķeres ielu, Vērdiņu ielu, Vīksnes ielu pievienojot Rīgas apgabaltiesas iecirkņa Nr. 43 teritorijai, Bebru ielu, Brūžu ielu, Buļļu ielu, Ģerāniju ielu, Kooperatīva ielu, Mellužu ielu, Pureņu ielu, Saukas ielu, Saulgožu ielu, Skrundas ielu, Smēdes ielu, Užavas ielu pievienojot Rīgas apgabaltiesas iecirkņa Nr. 45 teritorijai, Bitera ielu, Imantas 1.līniju, Imantas 2.līniju, Imantas 6.līniju, Majoru ielu, Mazo Buļļu ielu, Mazo Riņķa ielu, Mazo Šķērsielu, Nīcas ielu, Progresa ielu, Virbu ielu, Zemkopju ielu pievienojot Rīgas apgabaltiesas iecirkņa Nr. 47 teritorijai, Dumbrāju ielu, Dzegužu ielu, Ēnas ielu, Ērkšķu ielu, Imantas 3.līniju, Imantas 5.līniju, Imantas 8.līniju, Jātnieku ielu, Mazo Krūmu ielu, Muižas ielu, Observatorijas ielu, Riņķa ielu pievienojot Rīgas apgabaltiesas iecirkņa Nr. 46 teritorijai. Amata darbību nepārtrauktības nodrošināšanai noteikumu projekts paredz noteikt, ka amata darbības lietās, kas līdz 2020. gada 29. februārim uzsāktas to amata vietu lietvedībā, kuras no 2020. gada 1. marta likvidētas, turpina veikt zvērināts tiesu izpildītājs, kurš līdz 2020. gada 29. februārim pildīja amata pienākumus likvidētajā amata vietā (*noteikumu projekta 1.31. apakšpunkts*). Paredzams, ka noteikumu projekts neradīs negatīvu ietekmi uz spriedumu izpildes procesa un citu zvērinātu tiesu izpildītāju veikto amata darbību pieejamību. Zvērināta tiesu izpildītāja pieejamība ir attiecināma uz zvērināta tiesu izpildītāja atrašanos samērīgā attālumā no tam noteiktā apkalpojamā iecirkņa (amata vietai piekritīgā iecirkņa), kā arī uz Tiesu izpildītāju likuma 154. panta otrajā daļā noteikto pienākumu nodrošināt apmeklētāju pieņemšanu vismaz astoņas stundas nedēļā.Prakses vietas (biroja telpu) atrašanās vietas noteikšana, tāpat kā konkrētu dienu un laika, kad nodrošināma apmeklētāju pieņemšana, ir katra zvērināta tiesu izpildītāja kompetencē. Tai pašā laikā, kad par vakantām kļuvušās amata vietās zvērināti tiesu izpildītāji pastāvīgi paralēli veica amata pienākumus arī iecirkņos, kas ir ārpus to amata vietām, tādējādi vienlaikus apkalpojot teritoriju, kas atbilst vairākiem iecirkņiem, nav saņemtas sūdzības par zvērināta tiesu izpildītāja pakalpojumu nepieejamību kādā reģionā. Prakse liecina, ka zvērinātu tiesu izpildītāju prakses vietas (biroju telpas) atrodas republikas pilsētās vai apkalpojamā iecirkņa robežās tieši vai tās tuvumā esošās lielākajās novadu pilsētās. Tas maksimāli atvieglo zvērināta tiesu izpildītāja pakalpojumu pieejamību, arī raugoties no sabiedriskā transporta infrastruktūras viedokļa. Turklāt ar ikvienu zvērinātu tiesu izpildītāju ir iespējams sazināties arī telefoniski un izmantojot elektroniskā pasta starpniecību. Informācija par zvērinātu tiesu izpildītāju prakses vietām un kontaktinformāciju ikvienam interesentam ērti pieejama Latvijas Zvērinātu tiesu izpildītāju padomes internetā vietnē [www.lzti.lv](http://www.lzti.lv), sadaļā "Zvērināti tiesu izpildītāji". Tāpat, zvērinātu tiesu izpildītāju darba nodrošināšanā ieviešot dažādus informācijas tehnoloģiju piedāvātos rīkus, būtiski samazinās praktiskā nepieciešamība apmeklēt zvērinātu tiesu izpildītāju klātienē. Zvērināti tiesu izpildītāji amata darbību izpildes ietvaros pieņem elektroniski parakstītus dokumentus. Ir ieviestas elektroniskas formas izsoles, kas ļauj gan reģistrēties dalībai izsolē, gan piedalīties solīšanas procesā attālināti, tiešsaistē. Vienlaikus izpildu lietu dalībniekiem ir pieejams Tiesu administrācijas nodrošināts e-pakalpojums "Manas izpildu lietas", kura ietvaros izpildu lietas dalībniekiem, autorizējoties elektronisko izsoļu vietnes sistēmā, bez maksas nodrošinātaiespēja elektroniski tiešsaistē patstāvīgi iegūt minimāla apjoma datus par izpildu lietu, kurā persona ir reģistrēta kā piedzinējs vai parādnieks, proti, informāciju par lietas statusu un parāda atlikumu. Tāpat personai ir iespēja, sazinoties ar zvērinātu tiesu izpildītāju, informēt, ka, piemēram, vecuma vai veselības stāvokļa dēļ, tai nav iespējams ierasties zvērināta tiesu izpildītāja prakses vietā, un izņēmuma gadījumā, ja jautājumu nav iespējams atrisināt, izmantojot pieejamos sakaru līdzekļus, individuāli vienoties par iespēju nodrošināt tikšanos ārpus zvērināta tiesu izpildītāja prakses vietas.Vienlaikus ar noteikumu projektu atbilstoši faktiskajai situācijai tiek tehniski precizētas atsevišķu noteikumos Nr. 66 noteikto iecirkņu robežās ietvertās ielas un teritorijas, kas izveidotas vai pārdēvētas pēc noteikumu Nr. 105 pieņemšanas (*noteikumu projekta 1.3., 1.15., 1.27. – 1.30. apakšpunkts*).Noteikumu projektā ietvertajiem grozījumiem noteikts spēkā stāšanās datums 2020. gada 1. marts (*noteikumu projekta 2. punkts*). |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Latvijas Zvērinātu tiesu izpildītāju padome. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt  | Sabiedrības mērķgrupas kopējo skaitlisko apmēru noteikt nav iespējams. Noteikumu projekts attiecas uz ikvienu personu, kas ir vai nākotnē būs izpildu lietas dalībnieks.Tāpat noteikumu projekts attiecas uz zvērinātiem tiesu izpildītājiem. Noteikumu projekta izstrādes brīdī praktizē 96 zvērināti tiesu izpildītāji. Vakanto amata vietu likvidēšana netieši skar arī zvērināta tiesu izpildītāja amata pretendentus - personas, kuras nokārtojušas zvērināta tiesu izpildītāja eksāmenu un kurām joprojām ir derīga zvērināta tiesu izpildītāja eksāmena apliecība. Saskaņā ar Tiesu izpildītāju likuma 23. un 23.1pantu, nokārtojot zvērināta tiesu izpildītāja eksāmenu, personai izsniedz apliecību, kuras derīguma termiņš ir trīs gadi. Aprēķinot šo termiņu, atskaitāms laiks, kad persona ir ieņēmusi zvērināta tiesu izpildītāja palīga amatu. Proti, pēc zvērināta tiesu izpildītāja eksāmena nokārtošanas persona iegūst zvērināta tiesu izpildītāja amata pretendenta statusu un ir tiesīga apliecības derīguma termiņa ietvaros pieteikties zvērināta tiesu izpildītāja amatam kādā no pieteikšanās brīdī vakanti esošām amata vietām. Šo personu uzskaiti veic tieslietu ministrs. Pēdējais zvērināta tiesu izpildītāja eksāmens rīkots 2016. gada 23. septembrī. Minēto eksāmenu cita starp sekmīgi nokārtoja un zvērināta tiesu izpildītāja amata pretendenta statusu ieguva arī vairākas personas, kuras zvērināta tiesu izpildītāja eksāmena kārtošanas dienā atradās zvērināta tiesu izpildītāja palīga amatā, no tām divas personas šo amatu ieņem joprojām. Līdz ar šobrīd vakanti esošo zvērināta tiesu izpildītāja amata vietu likvidēšanu, zvērināta tiesu izpildītāja amata pretendentiem tiks sašaurināta iespēja eksāmena apliecības derīguma termiņa ietvaros izmantot tiesības pieteikt savu kandidatūru zvērināta tiesu izpildītāja amatam. Taču šādu tiesību izmantošana ar noteikumu projektu netiek atņemta. Zvērinātu tiesu izpildītāju sastāvā visu profesijas pastāvēšanas laiku vērojama personu mainība, līdz ar to, kādam no praktizējošiem zvērinātiem tiesu izpildītājiem atstājot amatu, uz vakanto amata vietu būs tiesības pieteikties pretendentiem. Likvidējot noteikumu projektā norādītās vakantās amata vietas Kurzemes apgabaltiesas un Latgales apgabaltiesas darbības teritorijā, tiks sasniegts šajās apgabaltiesas darbības teritorijās optimālais zvērinātu tiesu izpildītāju amata vietu skaits, turklāt Latgales apgabaltiesas darbības teritorijā saglabājot vienu vakantu amata vietu. |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu turpinot iesākto zvērinātu tiesu izpildītāju amata vietu pārskatīšanu, tiek veicināta atbilstoši faktiskajai situācijai optimāla amata vietu skaita noteikšana gan katra tiesu apgabala darbības teritorijā, gan visas Latvijas teritorijas ietvaros kopumā, tādējādi optimizējot zvērinātu tiesu izpildītāju darba organizāciju kopumā. Noteikumu projekts nemaina sabiedrības mērķgrupu un institūciju tiesības un pienākumus, kā arī veicamās darbības. Atbilstoši noteikumu projektam amata darbības lietās, kas līdz noteikumu projekta spēkā stāšanās dienai būs uzsāktas to amata vietu lietvedībā, kuras ar noteikumu projektu tiek likvidētas, turpina veikt tas zvērinātais tiesu izpildītājs, kurš līdz noteikumu projekta spēkā stāšanās dienai pildīja amata pienākumus likvidētajā amata vietā. Tādējādi ar noteikumu projektu netiek radīta nepieciešamība īstenot uzsākto izpildu lietu pārdali.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts pirms tā iesniegšanas Valsts sekretāru sanāksmē 2020. gada 21. janvārī ievietots Tieslietu ministrijas mājaslapā (<https://tm.gov.lv/lv/cits/pazinojums-par-lidzdalibas-iespejam-grozijumi-ministru-kabineta-2010-gada-19-janvara-noteikumos-nr-6>), kā arī paziņojums par līdzdalības procesu nosūtīts Valsts kancelejā publicēšanai tās mājaslapā. |
| 2. | Sabiedrības līdzdalība projekta izstrādē | Noteikumu projekts izstrādāts sadarbībā ar Latvijas Zvērinātu tiesu izpildītāju padomi. Minētā institūcija noteikumu projekta izstrādē piesaistīta kā zvērinātu tiesu izpildītāju pārstāvības institūcija.  |
| 3. | Sabiedrības līdzdalības rezultāti | Latvijas Zvērinātu tiesu izpildītāju padome atbalsta noteikumu projektu.Organizētās sabiedrības informēšanas ietvaros viedokļi par noteikumu projektu līdzdalības aicinājumā norādītajā termiņā nav saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Latvijas Zvērinātu tiesu izpildītāju padome, zvērināti tiesu izpildītāji.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Timpare 67036829

evija.timpare@tm.gov.lv